หอป่วนก๊วนตัวแสบ

**หอป่วนก๊วนตัวแสบ** () () เป็นการ์ตูนญี่ปุ่นประเภทการ์ตูน 4 ช่องแนวตลกและชีวิตประจำวัน แต่งเรื่องและวาดภาพโดย อุเมะ อาโอกิ โดยจะเน้นไปยังนักเรียนสายศิลปะ 4 คน ที่อยู่โรงเรียนมัธยมที่มีชื่อด้านศิลปะแห่งหนึ่ง และทั้ง 4 คนต่างก็พักในหอพักหญิงฮิดามาริด้วยเหมือนกัน รูปแบบและจำนวนตัวละครหลัก โครงพล็อต ลักษณะเนื้อหา การดำเนินเนื้อเรื่อง ใกล้เคียงกันกับเรื่อง K-ON! และ ลัคกี้ สตาร์

## เนื้อเรื่องย่อ
ยูโนะ นักเรียนหน้าใหม่ของโรงเรียนยามาบูกิ ที่มีชื่อด้านวิชาศิลปะ ได้พบปะกับ มิยาโกะ เพื่อนใหม่ของเธอที่สอบที่นี่ติดด้วยเช่นกัน พวกเธอทั้งคู่ต่างมีบ้านที่อยู่ไกลจากโรงเรียน จึงได้มาพักที่หอฮิดามาริตรงข้ามโรงเรียนโดยมิได้นัดหมาย ในหอมีรุ่นพี่นักเรียนโรงเรียนยามาบูกิอาศัยอยู่ก่อนแล้ว 2 คน คือ ฮิโระ และ ซาเอะ ชีวิตอันสดใสของสาวน้อยที่เพิ่งขึ้น ม. ปลาย จะเป็นยังไงกันบ้างนะ?

## หอฮิดามาริ
หอฮิดามาริ เป็นสถานที่หลักของอนิเมะเรื่องนี้ เพราะเป็นที่พักอาศัยของตัวละครหลักทุกตัว เรื่องราวในเรื่องหลายๆจุด มักจะเกิดขึ้นที่หอพักแห่งนี้ หอฮิดามาริมีข้อควรรู้ 3 ประการ ซึ่งสมาชิกหอรุ่นเก่า จะบอกกับสมาชิกใหม่ทุกๆปี ได้แก่
* ประการแรก โรงเรียน ม.ปลายเอกชน ยามะบุกิมีชื่อเสียงมากด้านการสอนศิลปะทุกๆ ปี จะมีนักเรียนที่สนใจมาสอบเข้าอย่างล้นหลาม
* ประการที่สอง หอฮิดามาริ เป็นหอพักเล็กๆ ที่ตั้งอยู่หน้าโรงเรียน
* ประการที่สาม ว่ากันว่าหอพักนี้เป็นที่รวมตัวประหลาดจากแผนกศิลป์
แต่ในข้อที่ 3 ชาวหอรุ่นเดิมมักจะเสริมว่า "แต่พวกที่ว่าเรียนจบไปหมดแล้ว ตอนนี้มีแค่คนธรรมดาๆ เท่านั้นแหละ"

## ตัวละครหลัก
**ข้อสังเกต :** ตัวละครในเรื่องนี้ทุกตัวไม่มีการระบุนามสกุล
### ตัวละครแต่เดิม
ตัวละครเหล่านี้ปรากฏตั้งแต่ช่วงแรกของเรื่องนี้ หรือตั้งแต่ช่วงที่ยูโนะและมิยาโกะอยู่ชั้นปีที่ 1 ฮิโระและซาเอะอยู่ชั้นปีที่ 2

thumb|150px|left|ยูโนะ (กลาง), มิยาโกะ(ซ้ายบน), ฮิโระ(ขวาบน) และซาเอะ(ซ้ายล่าง)

:**ยูโนะ** () 
:*ห้องพัก:* 201
:*ให้เสียงโดย:* คานะ อาสึมิ
:เด็กนักเรียนใหม่ชาวโอคายามะ ที่สอบเข้าโรงเรียนยามาบูกิได้ และย้ายมาพักที่หอฮิดามาริ มีนิสัยสุภาพเรียบร้อยน่ารักเหมือนเด็กตัวเล็กๆ แต่บางครั้งก็ซุ่มซ่ามขี้หลงขี้ลืมเหมือนสาวเอ๋อเหมือนกัน ปกติเธอจะติดที่ติดผมรูป X ที่ผมทั้ง 2 ข้าง มีความสามารถในการทำอาหารได้ดีในระดับนึง และมักเป็นปากท้องให้มิยาโกะบ่อยๆ เธอมักจะเรียกมิยาโกะว่า มิยะจัง

:**มิยาโกะ** () 
:*ห้องพัก:* 202
:*ให้เสียงโดย:* คาโอริ มิซึฮาชิ
:สาวห้าวเสียงค่อนข้างเหน่อชาวจังหวัดฟูกูโอกะ ผู้ใช้ชีวิตเรื่อยเปื่อยไปเรื่อย แต่ก็เป็นคนดี สอบเข้าโรงเรียนยามาบูกิได้เช่นเดียวกับยูโนะ และย้ายมาพักที่หอฮิดามาริด้วย เธอมีนิสัยค่อนข้างเห็นแก่กิน กินได้โดยไม่พะวงเรื่องหุ่นของตนเอง เป็นคนสบายๆ จนถึงขั้นไม่คิดอะไรใดๆเลย เธอมักจะชื่นชอบการเข้าไปในห้องของผู้อาศัยในหอฮิดามาริคนอื่นๆ เพราะมักจะได้รับการเลี้ยงอาหารเสมอๆ เธอมักจะเรียกยูโนะว่า ยูโนจจิ

:**ฮิโระ** () 
:*ห้องพัก:* 101
:*ให้เสียงโดย:* ยูโกะ โกโต
:สาวนิ่งรุ่นพี่ที่พักในหอฮิดามาริมาก่อน  มีบุคคลลิกเงียบสงบเหมือนป่าเขา แต่ยามโกรธก็น่ากลัวปานระเบิดจากเครื่องบิน เป็นคนที่พะวงเรื่องรูปร่างตนเองมาก แต่ก็มักจะเผลอทานขนมหวานมากเกินไป จนน้ำหนักขึ้นเป็นประจำ มีฝีมือการทำอาหารระดับขั้นแม่บ้านแม่เรือน และเป็นหน้าที่ประจำที่เธอจะต้องทำอาหารให้ซาเอะขณะกำลังปั่นต้นฉบับ เธอสนิทกับซาเอะมากจนทั้งคู่ดูเหมือนคู่รักกัน บ้านของเธออยู่ที่ยามากาตะ

:**ซาเอะ** () 
:*ห้องพัก:* 102
:*ให้เสียงโดย:* เรียวโกะ ชินทานิ
:สาวมั่นรุ่นพี่ที่พักในหอฮิดามาริมาก่อน ที่มีความจริงจังอยู่ในจิตใจ ทำงานพิเศษโดยการเขียนนิยายแนวความรักหวานซึ้ง เธอตั้งใจเรียนวาดภาพเพราะอยากที่จะวาดภาพประกอบนิยายของตนด้วยตนเอง ดูผิวเผินจะคล้ายทอมบอยและเด็กผู้ชาย แต่ไม่ใช่ ด้วยเหตุนี้จึงมักถูกมองว่าเป็นคู่รักกับฮิโระบ่อยๆ

### ตัวละครในภาค x Hoshimittsu และ x Honeycomb
ตัวละครเหล่านี้จะปรากฏในมังงะช่วงเดือน กรกฎาคม 2552 ในรายเดือน และเล่ม 4 สำหรับฉบับรวมเล่ม สำหรับอนิเมะจะปรากฏในภาค x Hoshimittsu คือตั้งแต่ช่วงที่ยูโนะและมิยาโกะอยู่ชั้นปีที่ 2 ฮิโระและซาเอะอยู่ชั้นปีที่ 3

:**นาซุนะ** () 
:*ห้องพัก:* 203
:*ให้เสียงโดย:* จิอากิ โอมิงาวะ
:นักเรียนสาวสายสามัญคนแรกที่มาอาศัยอยู่ที่หอฮิดามาริ อันที่จริง บ้านของเธอก็ไม่ได้อยู่ไกลจากโรงเรียนยามาบูกิมากนัก เพียงแต่พ่อของเธอต้องย้ายไปทำงานต่างจังหวัด ด้วยความที่พ่อของเธอทำงานบ้านอะไรไม่เป็น แม่ของเธอจึงต้องตามไปดูแลด้วย ทำให้เธอต้องมาอยู่หอนี้ โดยที่ทำอะไรเองไม่เป็นเลย เธอออกจะเป็นคนขี้แย และอ่อนไหวง่าย

:**โนริ** () 
:*ห้องพัก:* 103
:*ให้เสียงโดย:* ฮิโตมิ ฮาราดะ
:นักเรียนสายศิลป์ผู้ช่ำชองด้านไอที และคอมพิวเตอร์ เป็นผู้บุกเบิกที่ทำให้หอฮิดามาริมีอินเทอร์เน็ตใช้กับเขา เป็นคนพูดอะไรตรงๆ คิดยังไงพูดแบบนั้น ซึ่งบางทีอาจจะไปกระทบจิตใจผู้อื่นได้ไม่รู้ตัว เธอมาจากแถบคันไซ

## อัลบั้มใน Hidamari Sketch
* **Sketch Switch** อัลบั้มเพลงเปิด ขับร้องโดย คานะ อาสึมิ, คาโอริ มิซึฮาชิ, ยูโกะ โกโต และเรียวโกะ ชินทานิ
* **Mebae Drive** อัลบั้มเพลงปิด ขับร้องโดย marble

## อัลบั้มใน Hidamari Sketch x365
* **Hatena de Wasshoi** อัลบั้มเพลงเปิด ขับร้องโดย คานะ อาสึมิ, คาโอริ มิซึฮาชิ, ยูโกะ โกโต และเรียวโกะ ชินทานิ
* **Ryuusei Record** อัลบั้มเพลงปิด ขับร้องโดย marble

## อัลบั้มใน Hidamari Sketch x Hoshimittsu
* **Dekiru Kanatte Hoshimittsu** อัลบั้มเพลงเปิด ขับร้องโดย คานะ อาสึมิ, คาโอริ มิซึฮาชิ, ยูโกะ โกโต และเรียวโกะ ชินทานิ
* **Sakura Sakura Saku ~Ano Hi Kimi wo Matsu, Sora to Onaji de~** อัลบั้มเพลงปิด ขับร้องโดย marble

## อัลบั้มใน Hidamari Sketch x Honeycomb
* **Open Canvas** อัลบั้มเพลงเปิด ขับร้องโดย คานะ อาสึมิ, คาโอริ มิซึฮาชิ, ยูโกะ โกโต, เรียวโกะ ชินทานิ, ฮิโตมิ ฮาราดะ และจิอากิ โอมิงาวะ
* **Yume Gumo** อัลบั้มเพลงปิด ขับร้องโดย marble

## อ้างอิง

## แหล่งข้อมูลอื่น
*''Sunshine Sketch'' at Yen Press
*''Hidamari Sketch'' anime official website 
*''Hidamari Sketch × 365'' anime official website 
*''Hidamari Sketch × Hoshimittsu'' anime official website 
*''Hidamari Sketch × Honeycomb'' anime official website 
*

หมวดหมู่:มังงะที่ตีพิมพ์ในปี พ.ศ. 2547
หมวดหมู่:อนิเมะที่ออกฉายในปี พ.ศ. 2550
หมวดหมู่:อนิเมะที่ออกฉายในปี พ.ศ. 2551
หมวดหมู่:อนิเมะที่ออกฉายในปี พ.ศ. 2553
หมวดหมู่:การ์ตูนญี่ปุ่นแนวเซเน็ง‎
หมวดหมู่:การ์ตูนสี่ช่อง
หมวดหมู่:อะนิเพล็กซ์